**Ludas Községi Önkormányzat Képviselő-testületének**

**Az önkormányzati intézmények élelmezési nyersanyagnormáiról,**

**térítési díjáról és munkahelyi étkeztetésről szóló**

**7/2020. (III.11.) önkormányzati rendelettel módosított**

**1/2020. (I.24.) önkormányzati rendelete**

Ludas Községi Önkormányzat Képviselő-testülete az Alaptörvény 32. cikk (2) bekezdésében meghatározott jogalkotói hatáskörében a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 6. és 8. pontjában meghatározott feladatkörében eljárva a következőket rendeli el:

**1.§**

A rendelet hatálya kiterjed a Ludas Községi Önkormányzata által fenntartott és működtetett Ludas Község Óvodájában, valamint a Detki Petőfi Sándor Általános Iskola Ludasi tagintézményében a gyermekétkeztetést, és a szocális étkeztetést igénybe vevőkre.

**2.§**

Ludas Községi Önkormányzat a fenntartásában lévő Ludas Község Óvodájában működő konyhán keresztül biztosítja a településen az 1. § -ban meghatározott intézményekben történő gyermekétkeztetést, valamint a szociális étkeztetést.

**3.§**

Az önkormányzat az étkeztetés térítési díjait az 1. melléklet szerint állapítja meg.

**4.§**

(1) Ez a rendelet 2020. március 1-jén napján lép hatályba.

Ludas, 2020. március 10.

Vargáné Csengeri Mónika                                                                Forgó Istvánné

           polgármester                                                                                 jegyző

Kihirdetve: 2020. március 11.

Forgó Istvánné jegyző

1. melléklet az 7/2020. (III.11.) önkormányzati rendelettel módosított

1/2020. (I. 24.) önkormányzati rendelethez

Étkezési térítési díjak:

                                                                                               Nyersanyagnorma          Térítési díj

a/ Óvodában az ellátottak napi 3-szori étkezésben részesülők     382,- Ft                   485,- Ft

b/ Iskolai Napközi Otthonban / napi 3-szori étkezés - gyermek     429,- Ft                   545,- Ft

c/ Alkalmazott                                                                                 590,- Ft                   690,- Ft

d/ Szociális étkeztetés intézményi térítési díja:                              590,- Ft                   690,- Ft